Sima d Maziɣ ad tt-ferǧen tella-d ɣef teqcict iruḥen seg taddart ɣer temdint tenwa ddunit teshel, imawla-is ḥwaǧen idrimen, timetti tmuger-itt-id am yizem, akken qqaren d uccanen iyas-dyezzin seg yal tama, ulah win ara tt-imuqlen amzun d weltma-s neɣ d amdan ad yidir akken iyasyehwa, Tella-d ɣef yiwet n tlemẓit i yeǧǧan taddart-is akken ad d-tas ad texdem deg temdint, nettat ur tessin yiwen, ala tawemmust n lqec d kra n lekwaɣeḍ i d-tewwi yid-s, tenwa ad d-taf tiwwura ldint, ziɣen ilaq ad teɣli acḥal d abrid akken ad tegzu tudert, ad tettru yal iḍ akken ad tqabel sbeḥ sb 68 anect-a yekka-d seg uxemmem yezgan deg wallaɣ n yirgazen yettwalin tafekka n tmeṭṭut nsen, kessben-tt akken kesben medden taɣawsa, ula d lewḥuc i ixedmen akka i telmeẓyin-a, nezmer ad d-nini llan deg tudert-nneɣ n yal ass maca ur d-banen ara akken qqaren d uccen ddaw tquffet, tilmeẓyin tudert-nsent deg lxuf d rrehba seg tudert n ubrid, acku mazal telḥiq ad tt-id-walin s tmuɣli n tlelli akken tessarem nettat.